Publication: Magyar Közlöny
Issue: MK-2005-91 (Year: 2005, Number: 91)
Era: 2004-2010
Section: szóló 1993. évi LXXIX. törvény (a továbbiakban: közoktatási törvény) 27. § (8) bekezdésében szabályozott feltételekkel a tanulók számára választható, vagy
Paragraph Index: 964

1. A szakmai vizsgára bocsátás feltételei – A szakképesítés szakmai követelményeinek teljesítése. – Amennyiben a vizsgát megelõzõ tanulmányok alatt a szintvizsga megszervezésére sor került, úgy a vizsgára bocsátás feltétele az eredményes szintvizsga. – Gazdálkodószervezetnél szakmai gyakorlaton -legalább két hónap- való részvétel. A szintvizsga A szintvizsga a gyakorlati képzés szakmai követelményeire épülõ gyakorlati vizsgarészbõl áll. A szintvizsgára a gyakorlati feladatokat a IV. fejezetben szereplõ szakmai feladatcsoportok figyelembevételével kerülnek kiválasztásra. A vizsgafeladatok végrehajtására a vizsgázónak legfeljebb 300 perc áll a rendelkezésére. Ebbe az idõbe nem számít bele a vizsgafeladatok ismertetésének ideje. A gyakorlati vizsgarész végrehajtásához rendelkezésre álló részidõket a vizsgafeladatok leírása tartalmazza. A szintvizsga feladatcsoportjai: IV. fejezet 3., 6., 7., 8., 9., 10., 13. feladatcsoportok. Szintvizsgát az iskolai rendszerû képzés keretében kell szervezni, ha a szintvizsga megszervezésének és lebonyolításának anyagi és technikai feltételeit a vizsgaszervezõ biztosítani tudja. A szintvizsgán a kamara által összeállított központi feladatbankból a szintvizsga bizottság elnöke által kiválasztott feladatot kell végrehajtani. A szintvizsga értékelése a kiválasztott feladathoz tartozó értékelési útmutató alapján történik. A szintvizsga témakörei: Eszközismeret és azok szakszerû kezelése Terítés, díszterítés Pénztárgépkezelés, számlakészítés Elõkészítõ mûveletek Ötfogásos menü összeállítása, italajánlással Menükártya készítése Étel-, italfelszolgálás Pótlóvizsgát tehet az a vizsgázó, aki a szintvizsgát megkezdte, de azt betegsége vagy más elfogadható indok miatt befejezni nem tudta. Javítóvizsgát kell tenni annak a vizsgázónak, aki a szintvizsgán, a szint-pótlóvizsgán a szakmai és vizsgakövetelményekben meghatározott vizsgarészbõl elégtelen osztályzatot kapott, vagy a szintvizsgán elfogadható ok nélkül nem jelent meg, vagy alapos indok nélkül azt megszakította, továbbá ha szabálytalanság miatt a vizsgabizottság a szintvizsga folytatásától eltiltotta. Iskolarendszeren kívüli szakképzésben a felnõttképzési törvény 16. § (2) bekezdése alapján készített képzési programban kell szabályozni a gyakorlati szintvizsga rendjét.

Source: https://magyarkozlony.hu/hivatalos-lapok/12e6c1727711e4687c882097c8c47d9fabc7f0a3/dokumentumok/8e53034e13c84d08ff84011c4aadaa2aee558634/letoltes